**Ministru kabineta rīkojuma projekta „Grozījums darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Grozījums darbības programmas „Infrastruktūra un pakalpojumi” papildinājumā (turpmāk – DPP) sagatavots saskaņā ar 2007.gada 26.jūnija Ministru kabineta noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka vadošā iestāde sadarbībā ar Eiropas Savienības (turpmāk – ES) struktūrfondu vadībā iesaistītajām institūcijām izstrādā un iesniedz apstiprināšanai Ministru kabinetā darbības programmas papildinājumu, bet attiecīgā atbildīgā iestāde darbības programmas papildinājuma grozījumus. |
|  2. | Pašreizējā situācija un problēmas | Uz 2013.gada marta beigām Eiropas Savienības fondu 2007.-2013.gada plānošanas perioda darbības programmas „Infrastruktūra un pakalpojumi” 3.1.5.pasākuma „Veselības aprūpes infrastruktūra” 3.1.5.1.aktivitātes ”Ambulatorās veselības aprūpes attīstība” 3.1.5.1.2.apakšaktivitātes „Veselības aprūpes centru attīstība” (3.1.5.1.2.apakšaktivitāte) projektu ietvaros konstatēts ES fondu līdzfinansējuma pārpalikums 185 087 LVL apmērā un privātais finansējums 32 662 LVL apmērā.Pārpalikums veidojies, jo virknei 3.1.5.1.2.apakšaktivitātes projektiem konstatētas neatbilstības un, piemērojot finanšu korekcijas, veikti līguma grozījumi, kā rezultātā samazinājušās projektu attiecināmās izmaksas. Papildus dažos 3.1.5.1.2.apakšaktivitātes projektos izveidojies salētinājums, kā rezultātā arī samazinājušās attiecināmās izmaksas. Pārpalikums aprēķināts ņemot vērā Ministru kabineta 2012.gada 8.maija sēdes protokollēmumā Nr.25 26.§ 7.punktā noteikto, ja ES fonda prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums sākot ar 2012.gada 8.maiju neatbilstoši veikto izdevumu apmērā nevar tikt novirzīts citu ES fonda projektu īstenošanai.Vienlaikus darbības programmas „Infrastruktūra un pakalpojumi” 3.1.5.pasākuma „Veselības aprūpes infrastruktūra” 3.1.5.3.1.apakšaktivitātes “Stacionārās veselības aprūpes attīstība” (3.1.5.3.1.apakšaktivitāte) projekta Nr.3DP/3.1.5.3.1/11/IPIA/VEC009 „VSIA „Bērnu klīniskā universitātes slimnīca” stacionārās veselības aprūpes infrastruktūras attīstība”” ietvaros identificētas neatliekamas papildu investīciju vajadzības t.i. nepieciešama bērnu hematoonkoloģijas nodaļas rekonstrukcija. Slimnīcā nepieciešams rekonstruēt vēsturiskā korpusa pirmo stāvu atbilstoši hematoonkoloģijas pacientu vajadzībām, lai mazajiem pacientiem neatkarīgi no laika apstākļiem nevajadzētu mērot ceļu no vienas ēkas, kur atrodas palātas, uz citu, kur atrodas procedūru kabineti. Ņemot vērā smago un ilgstošo ārstēšanās procesu, nodaļā tiks plānotas atsevišķa tipa palātas, kurās kopā ar bērnu varēs uzturēties kāds no vecākiem. Jaunajās telpās plānots arī ierīkot speciālu tieši šīs nodaļas pacientiem piemērotu ventilācijas sistēmu. Šobrīd hematoonkoloģijas pacienti ārstējas 1999.gadā izremontētā korpusā, kas nav sasaistīts ar centrālajām izmeklējumu telpām. Mērķa sasniegšanai – bērnu hematoonkoloģijas nodaļas telpu rekonstrukcijai un iekārtošanai – kopumā nepieciešami aptuveni 700 000 LVL. Nepieciešamo finansējumu paredzēts iegūt:1. šobrīd tiek vākti ziedojumi Bērnu slimnīcas fonda rīkotās labdarības akcijas „Saulaino dienu akcija” ietvaros;
2. paredzēts ietaupījums ieviešanā esošā projekta Nr.3DP/3.1.5.3.1/11/IPIA/VEC009 ietvaros;
3. finansējuma atlikums 3.1.5.3.1.apakšaktivitātes ietvaros, kuru paredzēts novirzīt iepriekš minētā mērķa sasniegšanai.

Lai nodrošinātu racionālu ES fondu līdzekļu izmantošanu veselības jomā, Veselības ministrijas Eiropas Savienības fondu 2007.- 2013.gada plānošanas perioda darba grupa 2013.gada 27.februārī sanāksmē izvērtēja un pieņēma konceptuālu lēmumu atbalstīt atlikušā 3.1.5.1.2.apakšaktivitātes finansējuma 185 087 LVL apmērā pārdali VSIA „Bērnu klīniskā universitātes slimnīca” īstenotā projekta Nr.3DP/3.1.5.3.1/11/IPIA/VEC009 „VSIA „Bērnu klīniskā universitātes slimnīca” stacionārās veselības aprūpes infrastruktūras attīstība”” ietvaros nepieciešamajam hematoonkoloģijas nodaļas remontam.  |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Darbības programmas „Infrastruktūra un pakalpojumi” papildinājuma grozījumu mērķis ir nodrošināt racionālu ES fondu līdzekļu izlietojumu veselības aprūpes pakalpojumu uzlabošanai.Atbilstoši iepriekš minētajam mērķim, nepieciešams pārdalīt 3.1.5.1.2.apakšaktivitātes ietvaros pārpalikušo ES fondu finansējuma 185 087 LVL apmērā un privāto finansējumu 32 662 LVL apmērā 3.1.5.3.1. apakšaktivitātes projektu vajadzībām. Finansējums nepieciešams VSIA „Bērnu klīniskā universitātes slimnīca” īstenotā projekta Nr.3DP/3.1.5.3.1/11/IPIA/VEC009 „VSIA „Bērnu klīniskā universitātes slimnīca” stacionārās veselības aprūpes infrastruktūras attīstība”” vajadzībām, ņemot vērā radušos situāciju slimnīcā, kad nepieciešams rekonstruēt slimnīcas vēsturiskā korpusa pirmo stāvu atbilstoši hematoonkoloģijas pacientu vajadzībām. |
|  5. | Projekta izstrādē iesaistītās institūcijas | Veselības ministrija |
|  6. | Iemesli, kādēļ netika nodrošināta sabiedrības līdzdalība | Rīkojuma projekts sagatavots pamatojoties uz Veselības ministrijas Eiropas Savienības fondu 2007.- 2013.gada plānošanas perioda darba grupas 2013.gada 27.februāra lēmumu, līdz ar to neparedz pasākumus, kas skar plašākas sabiedrības intereses |
|  7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | VSIA „Bērnu klīniskā universitātes slimnīca” esošie pacienti un ikviens bērns, kam potenciāli nepieciešama ārstēšanās šajā slimnīcā |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
|  3. | Tiesiskā regulējuma finansiālā ietekme | Projekts šo jomu neskar |
|  4. | Tiesiskā regulējuma nefinansiālā ietekme | **Tiešās finansiālās izmaksas**Rīkojuma projektam nav ietekmes uz tiešajām finansiālajām izmaksām. **Netiešās finansiālās izmaksas**Rīkojuma projektam nav ietekmes uz netiešajām finansiālajām izmaksām. **Ietekme uz ienākumiem**Rīkojuma projektam nav ietekmes uz ienākumiem. |
|  5. | Administratīvās procedūras raksturojums | Projekts šo jomu neskar |
|  6. | Administratīvo izmaksu monetārs novērtējums | Projekts šo jomu neskar |
|  7. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013. | Turpmākie trīs gadi (tūkst. latu) |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013. gadu | Izmaiņas, salīdzinot ar 2013. gadu | Izmaiņas, salīdzinot ar 2013. gadu |
| **1. Budžeta ieņēmumi:** |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk.:1.1.1. 3.1.5.1.2.aktivitātes valsts pamatbudžets;1.1.2. 3.1.5.3.1.aktivitātes valsts pamatbudžets. | **23 166,4**12,323 154,1 | **0,0**0,00,0 | **2 663,1**-12,32 675,4 | **-23 166,4**-12,3-23 154,1 | **-23 166,4**-12,3-23 154,1 |
|  1.2. valsts speciālais budžets | 0,0 | 0,0 | 0,0 | 0,0 | 0,0 |
|  1.3. pašvaldību budžets | 0,0 | 0,0 | 0,0 | 0,0 | 0,0 |
| **2. Budžeta izdevumi:** |  |  |  |  |  |
|  2.1. valsts pamatbudžets, t.sk.:2.1.1. 3.1.5.1.2.aktivitātes valsts pamatbudžets;2.1.2. 3.1.5.3.1.aktivitātes valsts pamatbudžets. | **24 624,7**12,324 612,4 | **0,0**0,00,0 | **2 334,9**-12,32 347,2 | **-24 624,7**-12,3-24 612,4 | **-24 624,7**-12,3-24 612,4 |
|  2.2. valsts speciālais budžets | 0,0 | 0,0 | 0,0 | 0,0 | 0,0 |
|  2.3. pašvaldību budžets | 0,0 | 0,0 | 0,0 | 0,0 | 0,0 |
| **3. Finansiālā ietekme:** | **0,0** | **0,0** | **0,0** | **0,0** | **0,0** |
|  3.1. valsts pamatbudžets3.1.1. 3.1.5.1.2.aktivitātes valsts pamatbudžets;3.1.2. 3.1.5.3.1.aktivitātes valsts pamatbudžets. | **-1 458,3**0,0-1 458,3 | **0,0**0,00,0 | **328,2**0,0328,2 | **1 458,3**0,001 458,3 | **1 458,3**0,001 458,3 |
|  3.2. speciālais budžets | 0,0 | 0,0 | 0,0 | 0,0 | 0,0 |
|  3.3. pašvaldību budžets | 0,0 | 0,0 | 0,0 | 0,0 | 0,0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar „+” zīmi) | X | 0,0 | 0,0 | 0,0 | 0,0 |
| 0,0 | 0,0 | 0,0 | 0,0 |
| 0,0 | 0,0 | 0,0 | 0,0 |
|  5. Precizēta finansiālā ietekme: | X | **0,0** | **0,0** | **0,0** | **0,0** |
|  5.1. valsts pamatbudžets | 0,0 | 0,0 | 0,0 | 0,0 |
|  5.2. speciālais budžets | 0,0 | 0,0 | 0,0 | 0,0 |
|  5.3. pašvaldību budžets | 0,0 | 0,0 | 0,0 | 0,0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka ES fondu sadarbības iestādes funkcijas pilda valsts aģentūra „Centrālā finanšu un līgumu aģentūra”, valsts budžeta finansējumu avansiem un atmaksām ES fondu finansējuma saņēmējiem, kas īsteno 3.1.5.1.2.apakšaktivitātes un 3.1.5.3.1.apakšaktivitātes projektus, plāno Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)”. Budžeta ieņēmumi ir Eiropas Reģionālā attīstības fonda (turpmāk – ERAF) daļa un budžeta izdevumi ir kopējie nepieciešamie ERAF un valsts budžeta līdzekļi attiecīgajā gadā.Atbilstoši DPP ietvertajam finanšu plānam 3.1.5.1.2.apakšaktivitātes kopējais attiecināmais finansējums ir 4 829 179 lati. ERAF finansējuma maksimālais apmērs ir 4 104 802 lati un apakšaktivitātes līdzfinansējumu veido privātais finansējums, ko nodrošina projekta iesniedzējs, ne mazāk par 724 377 latiem.3.1.5.1.2.apakšaktivitātes ieviešana tika uzsākta 2010.gada 2.pusgadā un tās projektu īstenošanai finansējuma piesaiste valsts budžeta ietvaros plānota šādos apmēros:* Projektu īstenošanai 2010.gadā tika piesaistīts ERAF finansējums 1 807 385 latu apmērā un valsts budžeta finansējumu 0 latu apmērā.
* Projektu īstenošanai 2011.gadā tika piesaistīts ERAF finansējums 1 459 932 latu apmērā un valsts budžeta finansējums 0 latu apmērā.
* Projektu īstenošanai 2012.gadā tika piesaistīts ERAF finansējums 668 261 latu apmērā un valsts budžeta finansējums 0 latu apmērā.
* Projektu īstenošanai 2013.gadā tiek piesaistīts ERAF finansējums 12 250 latu apmērā un valsts budžeta finansējums 0 latu apmērā. Savukārt, 3.1.5.1.2.apakšaktivitātes atlikušais ERAF finansējums 156 974 lata apmērā un projektu ietvaros neatbilstoši veiktās izmaksas un salētinājumi(pirms 2012.gada 8.maija) tiks novirzīts 3.1.5.3.1.apakšaktivitātes projektu īstenošanai (kopā 185 087 latu apmērā).

Atbilstoši DPP ietvertajam finanšu plānam 3.1.5.3.1.apakšaktivitātei pieejamais kopējais attiecināmais finansējums ir 141 794 220 lati, tai skaitā ERAF finansējuma apmērs ir 120 075 088 lati un valsts budžets 10 700 320 lati, pārējo 3.1.5.3.1.apakšaktivitātes līdzfinansējumu veido privātais finansējums, ko nodrošina projekta iesniedzējs, ne mazāk kā 11 018 812 latu.3.1.5.3.1.apakšaktivitātes ieviešana tika uzsākta 2009.gadā un tās projektu īstenošanai finansējuma piesaiste nodrošināta šādos apmēros:* 3.1.5.3.1.apakšaktivitātes īstenošanai 2009.gadā tika piesaistīts finansējums 14 562 438 latu apmērā, t.sk., ERAF finansējums 12 526 839 lati un valsts budžeta finansējums 2 035 599 lati;
* 3.1.5.3.1.apakšaktivitātes īstenošanai 2010.gadā tika piesaistīts finansējums 19 476 641 latu apmērā, t.sk., ERAF finansējums 17 582 191 lats un valsts budžeta finansējums 1 894 450 lati;
* 3.1.5.3.1.apakšaktivitātes īstenošanai 2011.gadā tika piesaistīts finansējums 26 595 671 latu apmērā, t.sk., ERAF finansējums 23 824 101 lats un valsts budžeta finansējums 2 771 570 lati;
* 3.1.5.3.1.apakšaktivitātes īstenošanai 2012.gadā tika piesaistīts finansējums 18 753 772 latu apmērā,t.sk., ERAF finansējums 17 343 488 lati un valsts budžeta finansējums 1 410 284 lati;
* 3.1.5.3.1.apakšaktivitātes īstenošanai 2013.gadā ir piesaistīts finansējumu 24 612 387 latu apmērā, t.sk., ERAF finansējums 23 154 062 lati un valsts budžeta finansējums 1 458 325 lati;
* 3.1.5.3.1.apakšaktivitātes īstenošanai 2014.gadā plānots piesaistīt finansējumu 26 774 499 latu apmērā, t.sk., ERAF finansējums 25 644 407 lati un valsts budžeta finansējums 1 130 092 lati. Pēc grozījumu DPP apstiprināšanas 3.1.5.3.1.apakšaktivitātes īstenošanai 2014.gadā piesaistāmā finansējuma apmērs būs 26 959 586 lati, t.sk., ERAF finansējums 25 829 494 lati un valsts budžeta finansējums 1 130 092 lati.

Uz 2013.gada martu 3.1.5.1.2.apakšaktivitātes projektu ietvaros konstatēts ES fondu līdzfinansējuma pārpalikums 185 087 lati. Lai nodrošinātu racionālu ES fondu līdzekļu izlietošanu 3.1.5.1.2.apakšaktivitātes ietvaros, konstatēto pārpalikumu 185 087 latu (263 355 eiro) apmērā (neatbilstoši veiktie izdevumi un projektu ietvaros izveidojies salētinājums līdz 2012.gada 8.maijam) kopā ar privāto līdzfinansējumu 32 662 latu (46 474 eiro) apmērā plānots novirzīt 3.1.5.3.1.apakšaktivitātes projekta Nr.3DP/3.1.5.3.1/11/IPIA/VEC009 „VSIA „Bērnu klīniskā universitātes slimnīca” stacionārās veselības aprūpes infrastruktūras attīstība”” īstenošanai. Līdz ar to pēc DPP grozījumu apstiprināšanas 3.1.5.1.2.apakšaktivitātei pieejamais kopējais attiecināmais finansējums būs 4 611 430 lati (6 561 473 eiro), t.sk. ERAF finansējuma apmērs 3 919 715 lati (5 577 252 eiro) un privātais finansējums 691 715 lati (984 221 eiro). Savukārt 3.1.5.3.1.apakšaktivitātes pieejamais kopējais attiecināmais finansējums būs 142 011 969 lati (202 064 827 eiro), t.sk. ERAF finansējuma apmērs 120 260 175 lati (171 114 813 eiro), valsts budžets 10 700 320 lati (15 225 184 eiro) un privātais finansējums, ko nodrošina projekta iesniedzējs, ne mazāk kā 11 051 474 latu (15 724 831 eiro). Kā rezultātā DPP pieejamais kopējais attiecināmais finansējums paliks bez izmaiņām. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Rīkojuma projekta īstenošana tiks nodrošināta Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)” esošo finanšu līdzekļu ietvaros, līdz ar to rīkojuma projekta finansiālā ietekme uz valsts budžetu 2013.gadā un turpmākajos gados ir 0. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt atbilstošus grozījumus Ministru kabineta:1. 2010.gada 12.janvāra noteikumos Nr.33 „Noteikumi par darbības programmas "Infrastruktūra un pakalpojumi" papildinājuma 3.1.5.1.2.apakšaktivitāti „Veselības aprūpes centru attīstība””
2. 2009.gada 13.janvāra noteikumos Nr.44 „Noteikumi par darbības programmas “Infrastruktūra un pakalpojumi” papildinājuma 3.1.5.3.1.apakšaktivitāti “Stacionārās veselības aprūpes attīstība”
 |
| 2. | Cita informācija | Nav |

*Anotācijas V, VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Veselības ministrija |
|  2. | Projekta izpildes ietekme uz pārvaldes funkcijām | Projekts šo jomu neskar |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. | Cita informācija | Nav |

Veselības ministre I.Circene

18.06.2013 16:22

1 933

I.Baranova, 67 876 035

Inga.Baranova@vm.gov.lv